b'\n_START_ARTICLE_\nPakalni\xc5\xa1ki\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1921 m. \xc5\xa0eduvos savivaldyb\xc4\x97s sekretoriaus Kazimiero Plung\xc4\x97s r\xc5\xabpes\xc4\x8diu \xc4\xafkurta Pakalni\xc5\xa1ki\xc5\xb3 pradin\xc4\x97 mokykla. Tr\xc5\xabkstant mokytoj\xc5\xb3, jis pats ry\xc5\xbeosi imtis mokytojo darbo ir nuo 1921 m. kovo m\xc4\x97n. Kazimieras Plung\xc4\x97 paskiriamas mokyklos ved\xc4\x97ju. Mokiniai nuo mokyklos \xc4\xafk\xc5\xabrimo iki 1987 m. mok\xc4\x97si kar\xc4\x8diamos patalpose. Kazimieras Plung\xc4\x97 jau nebedirbdamas Pakalni\xc5\xa1ki\xc5\xb3 pradin\xc4\x97je mokykloje buvo i\xc5\xa1r\xc5\xabpin\xc4\x99s sklyp\xc4\x85 naujai tipinei mokyklai statyti, ta\xc4\x8diau kil\xc4\x99s Antrasis pasaulinis karas neleido jo u\xc5\xbemojo \xc4\xafgyvendinti. Remiantis i\xc5\xa1likusiais istoriniais duomenimis nuo 1921m. iki 1987 m. (1921-1923 mokslo met\xc5\xb3, 1924-1925 mokslo met\xc5\xb3, 1929-1947 mokslo met\xc5\xb3 bei 1960-1961 mokslo met\xc5\xb3 duomen\xc5\xb3 nei\xc5\xa1liko) mokykloje ved\xc4\x97javo bei mokytojavo 29 mokytojai, j\xc4\x85 baig\xc4\x97 45 laidos (apie 400 mokini\xc5\xb3).\n_START_SECTION_\nNaujas mokyklos etapas\n_START_PARAGRAPH_\n1987 m. rugs\xc4\x97jo 1 d. Pakalni\xc5\xa1ki\xc5\xb3 pradin\xc4\x97s mokyklos ir Dambavos devynmet\xc4\x97s mokyklos mokinius skambutis sukviet\xc4\x97 \xc4\xaf naujai pastatyt\xc4\x85 mokykl\xc4\x85 - Pakalni\xc5\xa1ki\xc5\xb3 devynmet\xc4\x99 mokykl\xc4\x85. Mokykla buvo pastatyta tuometinio \xc5\xa0eduvos tarybinio \xc5\xabkio - technikumo direktoriaus Alberto Stasiulio iniciatyva. Mokyklos statymo procese dalyvavo Dambavos devynmet\xc4\x97s mokyklos direktorius Romas Povilianskas,v\xc4\x97liau paskirtas Pakalni\xc5\xa1ki\xc5\xb3 devynmet\xc4\x97s mokyklos direktoriumi._NEWLINE_1995 m. reorganizuota \xc4\xaf pagrindin\xc4\x99 mokykl\xc4\x85._NEWLINE_2004 m. prie mokyklos prijungtas Poci\xc5\xabn\xc5\xb3 skyrius.'